ગુજરાત રાજ્યમાં છેલ્લા બે વર્ષ દરમિયાન ૧૮૪ સિંહના થયેલા મૃત્યુમાં હાઇકોર્ટની ફટકાર પછી હવે રાજ્ય સરકાર હરકતમાં આવી છે. જેમાં કુદરતી કે અકુદરતી રીતે સિંહોના અપમૃત્યુના વધી રહેલા બનાવો સાથે પાણી-ગરમી સહિતની વિવિધ સમસ્યાઓના કારણે સિંહોના જંગલ વિસ્તારમાંથી વધી રહેલા સ્થળાંતરને અટકાવવા પ્રોજેકટ લાયન અમલમાં મુકવાનો રાજ્ય સરકારે નિર્ણય કર્યો છે. ગુજરાત રાજ્યમાં છેલ્લા બે વર્ષમાં ૧૮૪ સિંહોના મૃત્યુ થતા ચકચાર મચી ગયેલી છે. જેમાં ગુજરાત હાઇકોર્ટ ધ્વારા સિંહોના અપમૃત્યુ અંગે ગુજરાત હાઇકોર્ટે પણ નોધ લઇ રાજ્યમાં સિંહોના બચાવ માટે શું કામગીરી કરવામાં આવી રહી છે તેની વિગતો માંગી છે. પરિણામે ઊંઘમાંથી જાગેલી રાજ્ય સરકાર હવે એકશનમાં આવી ગઈ છે.